armvectores/hy_wikipedia_2023 huggingface dataset:
Խեժեր

Խեժեր, լինում են բնական և սինթետիկ։


== Բնական խեժեր ==

Բնական խեժերը պինդ նյութեր են, որոնք առաջանում են խեժատու բույսերում բնականոն ֆիզիոլոգիական փոխանակության, ինչպես նաև վնասվածքների դեպքում։ Բնական խեժերը կազմում են փշատերև բույսերի հյութի հիմնական մասը (65%), առավել հարուստ են արևադարձային բույսերը։ Բնական խեժերը չեն լուծվում ջրում, լուծվում կամ ուռչում են օրգանական լուծիչներում, ընդունակ են առաջացնելու բարակ թաղանթներ։ Տաքացնելիս փափկում են ու հալվում։ Այրվում են մրոտ բոցով։ Մի քանիսը հիմքերի ազդեցությամբ ենթարկվում են օճառացման։ Բնական խեժերի մեծամասնությունը ամորֆ և տարբեր գույնի, օրինակ, դեղնանարնջագույն (դեղնախեժ), կարմիր (վիշապի արյուն), դարչնագույն (դոճախեժ), դեղինից մինչև մուգ դարչնագույն (բևեկնախեժ, սաթ) նյութեր են։ Մի քանիսն ունեն բնորոշ հոտ ու համ (օրինակ խունկը)։ Բնական խեժերի բաղադրության մեջ մտնում են խեժաթթուներ, մեկ կամ բազմատոմ խեժասպիրտներ (ռեզինոլներ), խեժաթթուների, խեժասպիրտների կամ միատոմ ֆենոլների էսթերներ ու եթերներ, որոշ իներտ նյութեր, որոնք պատկանում են, ըստ երևույթին, հետերոցիկլավոր միացությունների շարքին։ Բնական խեժերը կարող են պարունակել նաև եթերային յուղեր և ջուր (մեծամասնության քիմիական բաղադրությունը ճշգրիտ հաստատված չէ)։ Ներկայումս բնական խեժերից առավել շատ կիրառվում են բևեկնախեժը, դոճախեժը և սաթը։ Շատերը դուրս են եկել գործածությունից՝ իրենց տեղը զիջելով սինթետիկ խեժերին։ Բնական խեժերը կիրառվում են օճառագործության, լաքերի ու ներկերի արտադրության մեջ, լուսատու բաղադրություններ, փայլալաքեր, կոսմետիկ նյութեր, սպեղանի պատրաստելու համար։


== Սինթետիկ խեժեր ==

Սինթետիկ խեժերը համեմատաբար ոչ մեծ մոլեկուլային կշռով սինթետիկ պոլիմերներ են (այսպես կոչված, օլիգոմերներ), որոնք քիմիական փոխազդեցության մեջ մտնելիս ընդունակ են առաջացնելու չլուծվող և չհալվող նյութեր (նախկինում «սինթետիկ խեժեր» և «սինթետիկ պոլիմերներ» տերմինները համարվում էին հոմանիշներ)։
Սինթետիկ խեժերից են. 

ալկիդային խեժերը,
կարբամիդային խեժերը,
էպօքսիդային խեժերը,
պոլիէսթերային խեժերը,
ֆենուֆորմալդեհիդային խեժերը,
պոլիէթիլային խեժերը,
վինիլային խեժերը են։Սինթետիկ խեժերը լայնորեն կիրառվում են պլաստմասսաների, լաքերի ու ներկերի, սոսինձների և այլ նյութերի արտադրության մեջ, ինչպես նաև գործվածքները, թուղթը և այլ նյութեր մշակելու համար։


== Խեժերի արտադրությունը Հայաստանում ==
Հայաստանում աճում են խեժատու ծառեր (սոճի, նոճի, եղևնի, խեժափիճի, գիհի, ակացիա) և բույսեր (չարհոտ, կանգար, գազ, աղբրաց արյուն, լոշտակ), որոնցից ստացվել կամ արտաթորվել են տարբեր տեսակի խեժեր։ Խեժափիճու խեժն անվանել են անզրութ կամ անծրութ, փշատերև ծառերինը՝ մարխի խեժ, բևեկնախեժ, բևեկնայուղ, գիհի ծառինը՝ սանդալուզ կամ սանդալոս, ակացիայինը՝ ախախիա կամ աղաղիա, չարհոտինը՝ անկիտան կամ անճիտան։ Ստացել են նաև քարախունկ, որն անուշահոտ խեժ է և, ըստ ավանդության, կարծրանում է քարի մեջ։ Վերոհիշյալ խեժերն օգտագործվել են բժշկության մեջ՝ որպես դեղորայքների բաղկացուցիչ մաս կամ մաքուր վիճակում։ Դրանցից պատրաստել են սոսնձանյութ, ներկեր և թանաքներ։ Ջրդեղերին խառնած՝ քսել են ձեռագրերի և մանրանկարների մակերևույթին՝ ջրի նկատմամբ անթափանց դարձնելու, մեխանիկական հարվածներից պահպանելու և փայլ տալու համար։ Որոշ խեժեր (օրինակ, բևեկնախեժ) այնքան շատ են արտադրվել, որ ներքին շուկայի պահանջները բավարարելուց բացի համարվել են Հայաստանից արտահանվող գլխավոր նյութեր։
Ժիզել Բունդխեն

Ջիզել Կարոլին Բունդխեն (պորտ.՝ Gisele Caroline Bündchen, հուլիսի 20, 1980(1980-07-20), Օրիզոնտինա, Ռիու Գրանդի դու Սուլ, Բրազիլիա), բրազիլիացի մոդել և դերասանուհի։ Նա 16-րդ ամենահարուստ կինն է զվարճության աշխարհում, նրա գնահատված ընդհանուր գումարը $150 միլիոն լինելով։


== Աղբյուրներ ==
Ռովոլոն

Ռովոլոն (իտալերեն՝ Rovolon), կոմունա Իտալիայում, գտնվում է Վենետո մարզում՝ Պադովա գավառում։
Բնակչությունը կազմում է 4169 մարդ։ Բնակչության միջին խտությունը 154 մարդ/կմ²։ Զբաղեցնում է 27 կմ² տարածք։ Փոստային ինդեքս՝ 35030։ Հեռախոսային կոդ՝ 049։


== Ծանոթագրություններ ==
«Նովի բիտ» ընկերության բնակելի շենքեր (Դոնի Ռոստով)

«Նովի բիտ» ընկերության բնակելի շենքեր (ռուս.՝ Жилые дома товарищества «Новый быт»), շենքեր, որոնք զբաղեցնում են Ռուսաստանի Դոնի Ռոստով քաղաքի Կիրովի շրջանի Սուվորովի փողոցի, Վորոշիլովի պողոտայի և Սոկոլովի փողոցի միջև ընկած թաղամասի մի մասը։ 1920-ական թվականների վերջի ճարտարապետության հուշարձան է։ Մշակութային ժառանգության օբյեկտ է։


== Պատմություն և նկարագրություն ==
Դոնի Ռոստովի «Նովի բիտ» («Նոր կենցաղ») ընկերության առաջին բազմահարկ կոոպերատիվ շենքերը կառուցվել են 1928 թվականին՝ ճարտարապետ Միխայիլ Նիկոլաևիչ Կոնդրատևի նախագծով։
Երկու մասնաշենքերն էլ ունեն անսովոր և բավական բարդ հատակագիծ, որն ապահովում է շենքերի բարենպաստ կողմնորոշում՝ ստեղծելով բոլոր բնակարանների լավ ինսոլյացիա, այսինքն՝ թույլ է տալիս Արեգակին լուսավորել նրանցից յուրաքանչյուրը։ Շենքերը բնակեցվել են հետևյալ կերպ. բաժնետերերը ստացել են մեկուսացված բնակարաններ, սակայն նրանք քիչ էին, մյուսներին բնակեցրել են կոմունալ բնակարաններում։ 1930-ական թվականներին շենքերում գոյություն ուներ ջրային ջեռուցում, սակայն սնունդը պատրաստում էր ածխով կամ փայտով աշխատող վառարանների վրա։ Էլեկտրաէներգիա անցկացվել է հենց սկզբից։ Սառնարաններ չեն եղել։ Մարդիկ գնում էին հատուկ սառնարանային տարողությունների համար սառույց և այնտեղ պահպանում էին մթերքները։
Մինչև 1953-1954 թվականները տաք ջրամատակարարում «Նոր բիտի» շենքերում չկար։ Բնակիչներն այցելում էին քաղաքային բաղնիք Վորոշիլովի կամ Կիրովի պողոտաներում։
1930-ական թվականներներին «Նոր բիտի» շենքերը համարվում էին շատ հեղինակավոր և բարեկարգ։ Կային աղբատար խողովակներ, աղբը տեղափոխում էին պարբերաբար։
Թարմ հաց և կաթ բակ էին բերվում ամեն օր ձեռքի սայլակով։ Ամռանը բակում կինո էին ցուցադրում, համերգներով հանդես էին գալիս արտիստները, անցկացվում էին տոներ երեխաների համար։ Բակն առավոտյան մաքրում էին և ջրում։ Մուտքերը պարբերաբար մաքրվում էին, որոշ ատիճանավանդակներում կային ծաղիկներ։
Այսօր «Նոր բիտում» ապրում է շուրջ երկու հազար մարդ, բնակարանների մոտավորապես 30 տոկոսը մինչ օրս կոմունալ է։


== Ճարտարապետություն ==
Դոնի Ռոստովի «Նովի բիտ» ընկերության շենքերը կառուցվել են կոնստրուկտիվիզմի ոճով։ Բազմալանջ տանիքներով և նկուղներով աղյուսե հինգհարկանի շենքերն ունեն մի քանի մասնաշենքեր, որոնք նայում են միմյանց։ Տները սվաղված չեն։ Մասնաշենքերի պայտաձև տարրերը կազմում են համաբակային տարածքը։ Յուրաքանչյուր շենքի Ճարտարապետական դիմագիծը լրացնում են երկու պատուհանով ելունները և ելուստավորումները։


== Գրականություն ==
Волошинова В. Ф., Волошинова Л. Ф. 100 уникальных мест Ростовской области: Иллюстрированный справочник. Ростов-на-Дону: Ростиздат, 2011.-176 с., ил. ISBN 978-5-7509-0631-4
Вера Волошинова. Новый быт//газета «Молот». — 30.07.2010. №№ 105-106 — с. 8.


== Ծանոթագրություններ ==


== Արտաքին հղումներ ==
ПЕРЕЧЕНЬ ВЫЯВЛЕННЫХ ОБЪЕКТОВ КУЛЬТУРНОГО НАСЛЕДИЯ г. РОСТОВА-НА-ДОНУ
Этот старый «Новый быт»
100 МЕСТ: ДОМА ТОВАРИЩЕСТВА «НОВЫЙ БЫТ»
Օլշանկա (գյուղ, Լեբեդինի շրջան)

Անվան այլ կիրառումների համար տե՛ս՝ ՕլշանկաՕլշանկա (ուկրաիներեն՝ Вільшанка), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Օլշանկա գյուղում բնակվում էր 90 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պետեր Բենցե

Բենցե Պետեր (հունգ.՝ Péter Bence, սեպտեմբերի 5, 1991(1991-09-05), Դեբրեցեն, Հունգարիա), հունգարացի դաշնակահար, երգահան, սաունդ-դիզայներ։ 2012 թվականի հունվարին ընդգրկվել է Գինեսի ռեկորդների գրքում որպես մեկ ստեղնի կրկնվող արագությամբ սեղմում կատարող (765 նոտա մեկ րոպեում)։
Դաշնամուր է սկսել նվագել բավականին վաղ տարիքից, իր առաջին ստեղծագործությունը գրելն ավարտել է յոթ տարեկան հասակում։ 2004 թվականին թողարկել է իր առաջին ձայնասկավառակը, որը կրում է Green Music անունը։ Նույն թվականին երրորդ տեղն զբաղեցրել Դյորդ Ֆերենցիի անվան դաշնակահարների միջազգային մրցույթում։
2008 թվականին թողարկել է իր երկրորդ ձայնասկավառակը, որը կրում է Nightfall անվանումը։ 2010 թվականին ընդունվել է Մասաչուսեթս նահանգում գտնվող Բերքլիի երաժշտական քոլեջ «Ֆիլմերի համար երգեր» և «Էլեկտրոնային արտադրություն և դիզայն» մասնագիտացումներով։


== Ծանոթագրություններ ==


== Արտաքին հղումներ ==
bencepeter.com Բենցե Պետերի պաշտոնական կայք Archived 2015-08-01 at the Wayback Machine.
Բենցե Պետերը Ֆեյսբուքում
Բենցե Պետեր Internet Movie Database կայքում
Մուհամադ Ահմադ Հուսեյն

Մուհամադ Ահմադ Հուսեյն (արաբ․՝ محمد أحمد حسين‎‎, 20-րդ դար, Արևելյան Երուսաղեմ), Երուսաղեմի և Պաղեստինի մեծ մուֆթի։ 2006 թվականի հուլիսին Պաղեստինյան ազգային վարչության նախագահ Մահմուդ Աբբասի կողմից նշանակվել է Երուսաղեմի մեծ մուֆթիի պաշտոնում։ Հուսեյնն այդ պաշտոնում փոխարինել է մեծ մուֆթի Իքրիմ Սաիդ Սաբրիին, որը, հավանաբար, հեռացվել է իր աճող հեղինակության և իր քաղաքական հայացքների ազատ կամարտահայտման համար։


== Հոգևոր գործունեություն ==
Մինչև Երուսաղեմի մեծ մուֆթի դառնալը, Հուսեյնը եղել է Ալ-Ակսա մզկիթի իմամը։


== Սկանդալներ ==
2006 թվականի հոկտեմբերին հարցազրույցներից մեկում Հուսեյնը օրինական է որակել իսրայելցիների դեմ պաղեստինցիների վարած ահաբեկչական գործողությունները և ասել, որ նրանք կարևոր նշանակություն ունեն Իսրայելի դեմ հակամարտության գործընթացում։ 2011 թվականի հունվարի 9-ին ՖԱԹՀ կազմակերպության հիմնման 47-ամյակին նվիրված միջոցառման ժամանակ, Հուսեյնը մեջբերել է Մուհամմադ մարգարեի հետևյալ հադիսը․ «Իսլամում ահեղ դատաստանը չի գա մինչ այն պահը, երբ մուսուլմանները չկռվեն հրեաների դեմ։ Մուսուլմանները կսպանեն նրանց, այնպես որ հրեաները կթաքնվեն քարերի կամ ծառերի հետևում, իսկ քարերն ու ծառերը կասեն․ «Ո՜վ մուսուլման, ո՜վ դու Ալլահի ստրուկ։ Իմ հետևում թաքնվում է հրեա։ Արի և սպանիր նրան...»:
Իսրայելի վարչապետ Բենյամին Նեթանյահուն դատապարտել է մուֆթիի խոսքերը և նրա գործողությունները համեմատել Երուսաղեմի նախկին մուֆթի Ամին ալ Հուսեյնիի գործողությունների հետ, որը 1930-ական և 40-ական թվականներին դաշինք էր կնքել Ադոլֆ Հիտլերի հետ։ Իսրայելի կառավարության իրավախորհրդատու Յեհուդա Վայնշթեյնը ոստիկանությանը հանձնարարական է տվել՝ այս գործով քրեական հետաքննություն սկսելու վերաբերյալ։
2013 թվականի մայիսին Իսրայելի ոստիկանությունը ձերբակալել և հարցաքննել է Մուհամադ Հուսեյնին՝ մայիսին 7-ին Տաճարի լեռան վրա տեղի ունեցած անկարգությունների կազմակերպմանը մասնակցելու կասկածանքով։


== Միջազգային գործունեություն ==
2012 թվականի հոկտեմբերին Մուհամադ Ահմադ Հուսեյնը Ստամբուլում մասնակցել է Թյուրքալեզու երկրների խորհրդարանական վեհաժողովի հերթական նիստին։ Ստամբուլ կատարած աշխատանքային այցի ժամանակ Երուսաղեմի մուֆթին ոչ պաշտոնական հանդիպում է ունեցել Ռուսաստանի Պետական դումայի պատգամավոր Ռիզվան Կուրբանովիի հետ։
2019 թվականի ապրիլին Յալթայի միջազգային 5-րդ տնտեսական ֆորումի ժամանակ Հուսեյնին հայտարարել է, որ Ղրիմը ռուսական առաջնակարգ շրջաններից մեկն է, որտեղ նկատվում է մուսուլմանական ենթակառուցվածքների զարգացում։ «Գտնվելով Ռուսաստանում և Ղրիմում՝ մենք տեսնում ենք, թե ինչպես են մուսուլմանները օգտվում են այն բոլոր իրավունքներից և կարգավիճակներից, որոնք օգտվում են մյուս բոլոր կրոնական համայնքների ներկայացուցիչները»։


== Ծանոթագրություններ ==
Ժողովածու (452)

Ժողովածու 452, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 452 թվի տակ։ Ձեռագիրը գրվել է 18֊րդ դարում (1797֊ից առաջ) ենթադրաբար Մանուէլ գրիչի կողմից։ Գրված է թղթի վրա, որը ունի 21x14,5սմ չափս։ Ձեռագիրը կազմված է 73 թերթից։ Գրված է միասյուն, նոտրգիրով, շղագրով։ Կազմը` կաշի։ Հիշատակարաններ՝ 46ա, հետագայի՝ 1բ, 68բ, 69բ, 70ա, 71ա, 72ա (1797-1814 թթ․):


== Բովանդակություն ==
Բառգիրք (հայատառ թուրքերեն)։
Ոտանաւորք (հայատառ թուրքերեն)։
Ի ս․ Գրոց (հայերեն և հայատառ թուրքերեն)։
Առ․ Բաղիշեցւոյ Տաղ (այստեղ վերագրված Պաղտասար Դպրին և Մանուէլին)։
Մանունք։


== Ծանոթագրություններ ==
Շվեդական սոցիալիզմ

Սկանդինավյան երկրներում ձևավորված հասարակարգը անվանում են Շվեդական Սոցիալիզմ:
Շվեդիայում պետությունը վերահսկում է արտաքին առևտուրը և կապիտալի արտահանումը, նվազել են արտադրության վարկավորման տոկոսադրույքները։ Պետական բյուջեից ֆինանսավորվում են կապիտալ շինարարությունը (բնակարանաշինությունը նույնպես) և գյուղատնտեսական արտադրությունը։ Կիրառվում է հարկման այնպիսի համակարգ, որի շնորհիվ ազգային եկամուտը վերաբաշխվում է բնակչության քիչ ապահով շերտի օգտին։
Սոցիալական արտոնությունները տարածվում են բնակչության բոլոր խավերի և օրինական ձևով Շվեդիայում բնակվող օտարերկրացիների վրա։
Բոլոր այս միջոցները նպաստում են հասարակության կենսամակարդակի բարձրացման վրա։


== Ծանոթագրություններ ==


== Աղբյուրներ ==
Համաշխարհային պատմություն 12. Հումանիտար հոսք
Ստոլովայա

Ստոլովայա (օսերեն՝ Мадыхох, ինգուշ.՝ Маьтлоам),[լեռ Ռուսաստանում, Հյուսիսային Կովկասում։
Բարձրությունը՝ 2993 մ, հանդիսանում է նաև որպես հարթավայր։ Գագաթը երևում է նաև Հյուսիսային Օսիայի մայրաքաղաք Վլադիկավկազից և պարկերված է նրա զինանշանին։
Մուստոյա

Մուստոյա (էստ․՝ Mustoja), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կասիոպեա (դիցաբանություն)

Կասիոպեա (հին հունարեն՝ Κασσιόπεια),  հին հունական դիցաբանության կերպար։
Հին հունական դիցաբանության մեջ Եթովպիայի թագավոր Կեփևսի կինն է, Անդրոմեդայի մայրը։ Կասիոպեայի հայրը եղել է Արաբը՝ Հերմեսի որդին․ նա (կամ մեկ ուրիշ Կասիոպեա) համարվել է նաև Փյունիկի կինը։
Վիճաբանության մեջ է մտել ներեուհիների (ըստ Արատուսի` Դորիսի և Պանոպեայի) հետ, պարծենալով, թե աշխարհում ամենագեղեցիկն է (կամ որ իր աղջիկը գեղեցիկ է ներեուհիներից, կամ էլ` գեղեցիկ է հենց Ամփիտրիտեից)։ Դրա համար Պոսեյդոնը ջրհեղեղ և հրեշ է ուղարկել Եթովպիա։
Անդրոմեդայի, Կեփևսի և Պերսևս հետ տեղավորվել են երկնքում` համաստեղության տեսքով։ Ի դեպ, Կասիոպեան պատժվել է. նա երկնքում հայտնվել է գլխիվայր` ոտքերը դեպի վերև կախված։ Անդրոմեդայի մասին առասպելի գործողությունների վայրը համարվում են հին Միջագետքը կամ Եթովպիան։ Դա հաստատում է Կասիոպեայի մասին առասպելի արևելյան ծագումը, կամ Կասիոպեայի և մյուս առասպելական հերոսների` հույների կողմից ավելի ուշ կապվելը արևելյան երկրներին` նրանց անունների` արևելյան վայրերի կամ ժողովուրդների անունների հետ նմանության պատճառով։


== Ծանոթագրություններ ==


== Արտաքին հղումներ ==
«Կասիոպեա»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Կամո Սարգսյան (այլ կիրառումներ)

Կամո Սարգսյան անունը կարող է վերաբերել հետևյալ անձանց.

Կամո Նիկոլայի Սարգսյան (1968 ապրիլի 3, Ստեփանակերտ - 1993 փետրվարի 17, Աղդամի շրջան), հայ ազատամարտիկ։ Արցախյան ազատամարտի մասնակից։
Կամո Մնացականի Սարգսյան (1922, Թիֆլիս), հայ մանկավարժ։ Հայրենական մեծ պատերազմի մասնակից։ ԽՄԿԿ անդամ (1944)։
Մեծ Վարգուլ

Մեծ Վարգուլ (ռուս.՝  Большая Варгуль), գետ Ռուսաստանում, հոսում Արխանգելսկի մարզում։ Գետաբերանը տեղակայված է Վերխ գետի ձախ ափին՝ 38 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Մեզեն գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Մեզեն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000023771
Հիդրոլոգիական ուսումնասիրությունների կոդը - 103002377
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նիկոլայ Ռաստորգուև

Նիկոլայ Վյաչեսլավի Ռաստորգուև (ռուս.՝ Николай Вячеславович Расторгуев, փետրվարի 21, 1957(1957-02-21), Lytkarino, Մոսկվայի մարզ, ՌԽՖՍՀ, ԽՍՀՄ), խորհրդային և ռուս երգիչ, «Լյուբե» երաժշտական խմբի մենակատար, Ռուսաստանի ժողովրդական արտիստ (2002): 2006 թվականից սկսած՝ «Եդինայա Ռոսիա» կուսակցության անդամ։


== Կենսագրություն ==
Հայրը՝ Վյաչեսլավ Նիկոլայի Ռաստորգուևը (ծնվ. 1932), մայրը՝ Մարիա Ալեքսանդրի Կալմիկովան (ծնվ. 1932), որ աշխատել են համապատասխանաբար որպես վարորդ և դերձակուհի, մինչ օրս դստեր հետ բնակվում են Լիտկարինո քաղաքում։ Ռաստորգուևների ընտանիքը եկել է Տամբովի մարզից. երգչի պապը՝ Նիկոլայը, եղել է տոհմական դարբին, նրա կինն է դարձել Աննա Պետուխովան՝ հարուստ ջրաղացպանի դուստրը. ամուսնանալով նրանք սկսեցին բնակվել Մերձմոսկովյան շրջանում։ Մորական գծով նրա պապը՝ Ալեքսանդր Նիկոլայի Կալմիկովը, ողջ կյանքն աշխատել է որպես հաշվապահ։ Տատիկը՝ Զինաիդա Վասիլի Կալմիկովան (ի ծնե՝ Օռլովա), հոգևորականի թոռնուհի է եղել, ամուսնանալուց հետո դարձել է բազմազավակ մայր և ստացել Հերոս Մոր կոչում։
Մանուկ տարիներին Նիկոլայը չնայած ոչ այնքան լավ էր սովորում Լիտկարինո քաղաքի № 3 դպրոցում, սակայն կարդում էր, նկարում, հետաքրքրվում The Beatles խմբով։ Նիկոլայի խոսքերով՝ նրանք են դրդել իրեն երաժշտությամբ զբաղվել։ «Լիվերպուլյան քառյակով» հետաքրքրվածությունը մեծ դեր խաղաց երգչի՝ ստեղծագործական ուղի փնտրելու հարցում։ Ավելի ուշ, երբ հետաքրքրվածությունը վերաճեց կյանքի իմաստի և գիտակցված զբաղմունքի, Ռաստորգուևը երգեց «Բիթլզի» սիրելի հիթերը, որոնք նույնիսկ 1996 թվականին թողարկվեցին առանձին «Четыре ночи в Москве» ձայնասկավառակով։
Դպրոցից հետո Նիկոլայը սովորել է Մոսկվայի թեթև արդյունաբերության տեխնոլոգիական համալսարանում, սակայն այն չի ավարտել, քանի որ եհռացվել է համալսարանից։ Ապա սկսել է աշխատել քաղաք Լիտկարինոյի Ավիացիոն մեքենաշինության կենտրոնական ինստիտուտում։


== Ծանոթագրություններ ==


== Արտաքին հղումներ ==
«Լյուբե» խմբի պաշտոնական կայքը
Նիկոլայ Ռաստորգուևը Թվիթթերում
Բրովարկի (այլ կիրառումներ)

Բրովարկի, կարող է վերաբերել՝

Բրովարկի - գյուղ, Ուկրաինայի Չերկասիի մարզի Զոլոտոնոշայի շրջանում
Բրովարկի - գյուղ, Ուկրաինայի Պոլտավայի մարզի Գադյաչի շրջանում
Բրովարկի - գյուղ, Ուկրաինայի Պոլտավայի մարզի Գլոբինոյի շրջանում
Բրովարկի - գյուղ, Ուկրաինայի Պոլտավայի մարզի Լուբնիի շրջանում
Նուգեդու Սան Նիկոլո

Նուգեդու Սան Նիկոլո (իտալերեն՝ Nughedu San Nicolò) կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 925 մարդ (2008 թվականի տվյալով), բնակչության խտությունը կազմում է 14 մարդ/կմ²։ Զբաղեցնում է 68 կմ² տարածք, փոստային ինդեքս՝ 7010, հեռախոսային կոդ՝ 079:


== Ժողովրդագրություն ==
Բնակչության թվաքանակի դինամիկան


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մակի Սալլ

Մակի Սալլ (դեկտեմբերի 11, 1961(1961-12-11)[…], Ֆատիկ, Սենեգալ), սենեգալցի քաղաքական գործիչ, 2012 թվականի ապրիլից Սենեգալի նախագահ։ Աբդուլայ Վադի նախագահության տարիներին, Մակի Սալլը 2004 թվականից մինչև 2007 թվականի հունիսը եղել է Սենեգալի վարչապետ և 2007 թվականի հունիսից մինչև 2008 թվականի նոյեմբերը Սենեգալի Ազգային ասամբլեայի Սենեգալի ղեկավարն էր։ Այդ թվում երկու անգամ եղել է Ֆատիկ քաղաքի քաղաքապետը (2002-2008 թվականները և 2009 թվականի ապրիլը)։


== Կենսագրություն ==
Սալլը եղել է սենեգալցի դեմոկրատական կուսակցության վաղեմի անդամ (ՍԴԿ)։ Վադի հետ կոնֆլիկտից հետո՝ նա ազատվել է Ազգային հավաքի նախագահի պաշտոնից 2008 թվականի նոյեմբերին, որից հետո Մակի Սալլը հիմնել է իր սեփական կուսակցությունը և միավորվել ընդդիմության հետ։ 2012 թվականի նախագահական ընտրություններին գրավելով երկրորդ տեղը՝ նա ստացել է այլ ընդդիմության այլ թեկնածուների աջակցությունը և հաղթել Վադին՝ քվեարկության երկրորդ փուլում, որը տեղի է ունեցել 2012 թվականի մարտի 25-ին։


=== Միջնորդություն՝ 2015 թվականի Բուրկինա-Ֆասոյի հեղաշրջման ժամանակ ===
2015 թվականի սեպտեմբերի 19-ին Մակի-Սալլը՝ նախագահ Բենին Յայ Բոնի հետ համատեղ, հանդիպում են ացկացրել գեղաշրջման լիդեր Ժիլբեր Դյենդրեի հետ։ Այս հանդիպման արդյունքներով՝ նա հայտարարել է, որ Բուրկինա Ֆասոն կվերականգնի անցումային փուլի կառավարության աշխատանքը՝ Միշել Կաֆենդոյի գլխավորությամբ։


== Ծանոթագրություններ ==
Սիդնի Մոնկրիֆ

Սիդնի Ա. Մոնկրիֆ (անգլ.՝ Sidney A. Moncrief, սեպտեմբերի 21, 1957(1957-09-21)[…], Լիթլ Ռոք, ԱՄՆ), ամերիկացի նախկին բասկետբոլիստ, NBA խաղացող։


== Բասկետբոլիստի կարիերա ==
Մոնկրիֆը 1979 թվականի NBA դրաֆթի ժամանակ ընտրվել է «Միլոուքի Բաքս» ակումբի կողմից՝ 5-րդ համարի ներքո։ Հաջորդող 10 մրցաշրջենները անցկացրել է «Բաքս»-ում։ NBA-ի վերջին մրցաշրջանը անցկացրել է «Ատլանտա Հոքս»-ում։ 1990 թվականին «Միլոուքի Բաքս» ակումբի կողմից անմահացվել է 4-րդ համարը։ 1982/1983 և 1983/1984 թվականների մրցաշրջաններին կոչվել է NBA լավագույն պաշտպանողական խաղացող։ Նաև 5 անգամ շաունակ մասնակցել է NBA բոլոր աստղերի խաղին և  1982/83 մրցաշրջանի ժամանակ ընդգրկվել է NBA բոլոր աստղերի առաջին հավաքականի մեջ։


== Խաղացողի կարիերայից հետո ==

Մոնկրիֆը 1990/00 մրցաշրջանին եղել է Արկանզասի համալսարանի գլխավոր մարզիչը, որը ավարտել է 4-24 արդյունքով։
2006 թվականին Մոնկրիֆը վերադարձել է բասկետբոլ՝ որպես NBA զարգացման լիգայի «Մեն Ռեդ Քլովս» ակումբի գլխավոր մարզիչ։ Նա վերադարձել է NBA 2007 թվականի հոկտեմբերին, երբ նա դարձավ «Գոլդեն Սթեյթ Ուորիորս» ակումբի նետումների մարզիչը։ 2011 թվականին նա վերադարձել է «Միլոուքի Բաքս»՝ որպես մարզչի օգնական։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Վիճակագրությունը basketball-reference.com կայքում Archived 2010-09-22 at the Wayback Machine.(անգլ.)
Բասկունչակ

Բասկունչակ, աղի լիճ Աստրախանի մարզում, Վոլգայից 50 կմ արևելք (ՌՍՖՍՀ)։ Մակերեսը՝ 106 կմ2, օվկիանոսի մակարդակից ցածր է 19, 5 մ՝․ Բասկունչակի գոգավորությունը կոմպենսացիոն մուլդ է՝ ընկած Մեծ Բողդո աղագմբեթից հարավ։ Այլ տվյալներով առաջացել է աղագմբեթի տեղում, որը քայքայվել է Կասպից ծովի վերջին տրանսգրեսիայի հետևանքով։ Սնվում է աղի աղբյուրներից ու տեղումներից։ Այստեղ արդյունահանվում է մեծ քանակությամբ կերակրի աղ (տարեկան մոտ 4 մլն տ), հանույթը մեքենայացված է։
Աստերոիդների ցանկ (43601-43700)

Աստերոիդների ցանկ (43501-43600)  • Աստերոիդների ցանկ  • Աստերոիդների ցանկ (43701-43800)
 Աստերոիդների ցանկ (43501-43600)  • Աստերոիդների ցանկ  • Աստերոիդների ցանկ (43701-43800)


== Աղբյուր ==
«Discovery Circumstances: Numbered Minor Planets (40001)-(45000)»։ www.minorplanetcenter.net
Թալոթա

Թալոթա, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Չերեպաշինցի

Չերեպաշինցի (ուկրաիներեն՝ Черепашинці), գյուղ Ուկրաինայի Վիննիցայի մարզի Կալինովկայի շրջանում։ Հիմնադրվել է 1490 թվականին։
2001 թվականի տվյալներով Չերեպաշինցի գյուղում բնակվում էր 1 571 մարդ։ Բնակավայրը զբաղեցնում է 0,477 կմ² տարածք։ Բնակչության խտությունը կազմում էր 3293,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արամ Բակալյան

Արամ Բակալյան (1878, Կոստանդնուպոլիս, Օսմանյան կայսրություն - 1959, Փարիզ), հայ նկարիչ։


== Կենսագրություն ==
Արամ Բակալյանը ծնվել է Կոստանդնուպոլսում։ Սովորել է տեղի Գեղարվեստի դպրոցում։ 1902 թվականին մեկնել է Փարիզ և հետևել Ժյուլիանի ակադեմիայի գեղանկարչական դասընթացներին։ Ուսումն ավարտելուց հետո վերադարձել է ծննդավայր, իսկ 1919 թվականից հաստատվել Փարիզում
։ Արամ Բակալյանի ստեղծագործությունը հարում է ռեալիզմին։ Գլխավորապես նկարել է բնանկարներ և նատյուրմորտներ։ Ցուցադրվել է Ֆրանսիական արվեստագետների սալոնում։ 1932 թվականին Փարիզում կազմակերպել է անհատական ցուցահանդես։ Արամ Բակալյանի շուրջ 10 գործեր, այդ թվում «Գետային նավակայան։ Փարիզ», «Քաղաքային տեսարան», «Նատյուրմորտ» և այլն, պահվում են Հայաստանի ազգային պատկերասրահում։


== Ստեղծագործություններ ==
«Նատյուրմորտ»
«Կնոջ դիմանկար»
«Գետային նավակայան. Փարիզ»
«Տնակը ծովափին»
«Ձուկ են բռնում»
«Գյուղական բնանկար»
«Բնանկար»
«Ծովային բնանկար»


== Ցուցահանդեսներ ==
Արամ Բակալյանի աշխատանքները ցուցադրվել են ֆրանսիացի արվեստագետների սալոնում։ 1932 թվականին անհատական ցուցահանդես է ունեցել Փարիզում։


== Ծանոթագրություններ ==
(5969) Ռիուչիրո

(5969) Ռիուչիրո (անգլ.՝ Ryuichiro), աստերոիդ աստերոիդների հիմնական գոտում։ Հայտնաբերվել է 1991 թվականի մարտի 17-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,322933 ա. մ., առավելագույնը մոտենում է 2,0334 ա. մ. հեռավորության վրա և հեռանում 2,6125 ա. մ.։ Արեգակի շուրջ մեկ ամբողջական պտույտ է կատարում 1293,16 երկրային օրվա ընթացքում, իր ուղեծրով շարժվելով միջինում 0,278387 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5969) Ռիուչիրո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռիչարդ Սայքս

Սըր Ռիչարդ Սայքս (անգլ.՝ Sir Richard Sykes, օգոստոսի 7, 1942(1942-08-07), Յորքշիր, Անգլիա, Միացյալ Թագավորություն), ENRC-ի նախագահի տեղակալն ու ավագ անկախ տնօրենը։ Նա նաև ENRC վարձատրությունների կոմիտեի նախագահն է։ Սըր Ռիչարդը ներկայումս զբաղեցնում է The UK Stem Cell հիմնադրամի նախագահի ու Lonza AG-ի տնօրենի պաշտոնները։
Սըր Ռիչարդը նաև Թագավորական Հասարակության խորհրդի անդամն ու Բնական պատմության թանգարանի (Լոնդոնում) և Թագավորական Բուսաբանական այգիների (Լոնդոնի արևմուտքում) խնամակալն է։ Նա եղել է GlaxoSmithKline միավորության ղեկավարն ու Մեծ Բրիտանիայի գիտության զարգացման միության նախագահը։ Նա հայտնի է դարձել Ռանիտիդին (Zantac) դեղորայքի ներմուծման համար, երբ զբաղեցնում էր GlaxoSmithKline-ի ղեկավարի պաշտոնը։


== Կենսագրություն ==
Սըր Ռիչարդ Սայքսը ստացել է մանրէական բիոքիմիայի գիտությունների թեկնածուի կոչում Բրիստոլի համալսարանում։ Նա նաև մի շարք համալսարանների (Մադրիդում, Քրանֆիլդում, Բրունելոյում, Էդինբուրգում և այլն) պատվավոր անդամ է։
1994 թվականին նրան շնորհել են ազնվական կոչում (դրա համար էլ նա կրում է Սըր տիտղոսը) դեղագործական ոլորտում լավ աշխատանքի համար։ 1999 թվականին Սըր Ռիչարդը ստացել է «Singapore National Day Public Service Star Award» մրցանակը Սինգապուրի տնտեսության ոլորտում արժանիքների համար։
1997 թվականից մինչև 2008 թվականը նա Rio Tinto PLC ընկերակցության ավագ տնօրենն էր։ Սըր Ռիչարդն ունի ավելի քան 30 տարվա աշխատանքային փորձ բիոտեխնոլոգիաների ու դեղագործական ոլորտներում։ 1995-2000 թվականներին նա աշխատել է GlaxoWellcome-ի նախագահի ու գլխավոր տնօրենի պաշտոնին, իսկ հետո GlaxoSmithKline-ի նախագահի պաշտոնին մինչև 2002 թվականը։ 2000-ից մինչև 2008 թվականները Սայքսը Լոնդոնի Կայսերական քոլեջի (Imperial College London) համալսարանի ռեկտորն էր։ 2008 թվականի դեկտեմբերից մինչև 2010 թվականի հուլիս սըր Ռիչարդն առողջապահության Ազգային ծառայության Լոնդոնի ստորաբաժանման նախագահն էր (NHS London)։


== Ծանոթագրություններ ==


== Արտաքին հղումներ ==
ENRC պաշտոնական վեբ-կայք
Լաշեբալթա

Լաշեբալթա (վրաց.՝ ლაშებალთა), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 700 մետր բարձրության վրա։ Շրջկենտրոն Քարելից հեռու է 6 կմ։


== Ծանոթագրություններ ==
(9818) Էուրիմախոս

(9818) Էուրիմախոս (անգլ.՝ Eurymachos), աստերոիդ Յուպիտերի տրոյացիներից։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 5,237 ա. մ., առավելագույնը մոտենում է 5,2004 ա. մ. հեռավորության վրա և հեռանում 5,2736 ա. մ.։ Արեգակի շուրջ մեկ ամբողջական պտույտ է կատարում 4377,46 երկրային օրվա ընթացքում, իր ուղեծրով շարժվելով միջինում 0,082239 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9818) Էուրիմախոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆուտբոլի Անգլիայի գավաթ 1955-56

Ֆուտբոլի Անգլիայի գավաթ 1955-56 (անգլ.՝ 1955-56 FA Cup), Ֆուտբոլի Անգլիայի գավաթի 75-րդ խաղարկությունն է, որում հաղթեց «Մանչեսթեր Սիթի» ֆուտբոլային ակումբը։


== Եզրափակիչ ==
Հղկում

Հղկում, նախապատրաստուկների մակերևույթների մաքրամշակում հղկանյութային գործիքներով։ Մշակումը կատարվում է միկրոկտրմամբ։ Հղկումը ապահովում է մշակվող դետալների չափերի և երկրաչափական ձևերի բարձր ճշգրտություն (մինչև 3 մկմ)։ Հղկահատիկների կարծրությունը թույլ է տալիս հղկել դժվար մշակվող նյութեր։ Կա հղկման երկու հիմնական եղանակ՝ կապված և ազատ հղկահատիկներով։ Առաջին դեպքում, որն առավել լայն կիրառություն ունի, հղկահատիկներն ամրացվում են կարծր կամ ճկուն հիմքի վրա (հղկաքար, հղկաժապավեն)։ Երկրորդ դեպքում հղկահատիկներն ուղղում են մշակվող մակերևույթի վրա օդի, հեղուկի շիթով, մագնիսական դաշտի ազդեցությամբ կամ մածուկի ձևով՝ վերջնահղկման ժամանակ։ Հղկումը հիմնականում կիրառվում է մեքենաշինության, փայտամշակման և քարամշակման արդյունաբերության մեջ։
Մախսուդլու

Մախսուդլու, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Առինջա

Առինջա, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վենիամին Կավերին

Վենիամին Ալեքսանդրովիչ Կավերին (Վենիամին Աբելի Զիլբեր, ապրիլի 6 (19), 1902, Պսկով, Ռուսական կայսրություն - մայիսի 2, 1989(1989-05-02), Մոսկվա, ԽՍՀՄ), ռուս խորհրդային գրող։ Կավերինի ստեղծագործությունը նվիրված է խորհրդային մտավորականությանը, հատկապես՝ գիտնականներին ու գրողներին։


== Ստեղծագործությումմեր ==
«Ցանկությունների կատարում» վեպ, գիրք 1-2, (1934-36)
«Երկու կապիտան» վեպ, գ. 1-2, (1938-44), Ստալինի մրցանակ 1946, հայերեն հրտ. հ. 1-2, (1948)
«Բաց գիրք» վեպ, (1949-56)
«Յոթ զույգ անմաքուր» վիպակ, (1962)
«Շեղ անձրև» վիպակ, (1962)
«Բարև, եղբայր, գրելը շատ դժվար է» հոդվածների և հուշերի գիրք, (1965)
«Կրկնակի դիմանկար» վիպակ, (1966)
«Դպրոցական ներկայացում» վիպակ, (1968)
«Հայելու առջև» վեպ, (1971)
«Հին տանը» գրական հուշեր, (1971)


== Ծանոթագրություններ ==
Զամեն

Զամեն, հայկական իգական անուն։ Զամենտիկին անվան կրճատ տարբերակն է։ Գործածվել է 14-րդ դարում։


== Գործածություններ ==
Զամեն, կին Վասիլի և մեծ մայր Աբրահամ քահանայի, որ 1357 թվականին Հռոմկլայի Ծակաղբյուր գյուղում, իր հորից՝ Հեթում քահանայից ստացավ մի Ավետարան։


== Ծանոթագրություններ ==
Կալթաղ

Կալթաղ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Տիսուլ

Տիսուլ (ռուս.՝ Тисуль), քաղաքատիպ ավան Ռուսաստանի Կեմերովոյի մարզի Տիսուլսկի շրջանի կազմում։
Բնակչությունը 2010 թվականին գրանցված տվյալներով կազմում էր 8919 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(9637) Պերրիռոզ

(9637) Պերրիռոզ (անգլ.՝ Perryrose), աստերոիդ աստերոիդների հիմնական գոտում։ Հայտնաբերվել է 1994 թվականի օգոստոսի 9-ին INAS ծրագրի կողմից Պալոմարում։
Միջին հեռավորությունը Արեգակից կազմում է 2,390283 ա. մ., առավելագույնը մոտենում է 1,8364 ա. մ. հեռավորության վրա և հեռանում 2,9441 ա. մ.։ Արեգակի շուրջ մեկ ամբողջական պտույտ է կատարում 1349,81 երկրային օրվա ընթացքում, իր ուղեծրով շարժվելով միջինում 0,266704 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9637) Պերրիռոզ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարե (սանրվածք)

Կարե (ֆր.՝ carré), միջին երկարության սանրվածք՝  ուղիղ մազափնջով։ Մազերը հարդարվում են ականջից ներքև և ուսերից վերև մեկ գծով։ Բնութագրվում է մազագծի հստակ ուրվագծով։ «Կարե» սանրվածքի ժամանակ  կիրառվում է դեպի ներս ուղղված աստիճանավորման մեթոդը։  «Կեղծ կարե»  սանրվածքի ժամանակ կիրառվում է դեպի դուրս ուղղված աստիճանավորումը, ինչի հաշվին մազերի ծայրերը նույնպես թեքվում են դեպի դուրս։ «Կարե» սանրվածքն առավել հայտնի է դարձել Առաջին համաշխարհային պատերազմից հետո։
Գոյություն ունի «Կարե» սանրվածքի հետևյալ տեսակները․

Առջևից  երկար  մազափնջով «Կարե»
Մազերի ծայրերը դեպի վերև թեքված «Կարե»
Կարճ «Կարե»
Ձվաձև ուրվագծով
Անհամաչափ «Կարե»
«Կարե» սանրվածք՝ երկու գույնով։Սովորական կարեին յուրօրինակություն կարելի է հաղորդել տպավորիչ ներկման շնորհիվ։


== Արտաքին հղումներ ==
"History: 25 Hairstyles of the Last 100 Years" - 25: Bob/Finger Wave, 1920s. Retrieved 2011, August 23 at Listverse.com.
"How to Style a Bob" - "Wikihow" - 5 Ways to Style a Bob
Շուրուպովկա

Շուրուպովկա (ռուս.՝ Шуруповка), խուտոր Ռուսաստանի Վոլգոգրադի մարզի Ֆրոլովսկի շրջանի կազմում։
Բնակչությունը վերջին գրանցված տվյալներով կազմում էր 1020 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոստանաևի եկամտաբեր տուն

Կոստանաևի եկամտաբեր տուն (ռուս.՝ Доходный дом Костанаева), շենք Դոնի Ռոստովի Բոլշայա Սադովայա փողոցում (շենք №66/37)։ Եկամտաբեր տունը կառուցվել է XIX դարի վերջում։ Շենքն ունի մշակութային ժառանգության տարածաշրջանային նշանակության օբյեկտի կարգավիճակ։


== Պատմություն ==
Կոստանաևի եկամտաբեր տունը գտնվում է Բոլշայա Սադովայա փողոցի և Սեմաշկոյի նրբանցքի անկյունում (որոշ աղբյուրներում այս շենքը նշվում է որպես Ա. Ա. Լեոնիդովի եկամտաբեր տուն)։ Կառուցման ճշգրիտ թվականը պարզված չէ, սակայն ճարտարապետական ոճի վերլուծության համաձայն` այն կառուցվել է XIX դարի վերջին քառորդում։ Շենքերի նման տեսակը բնորոշ է այն ժամանակվա Ռոստովին. երկհարկանի տուն խանութներով առաջին հարկում և բնակելի տարածքներով երկրորդում։ Կոստանաևի տան արևմտյան պատին հարում է Յաբլոկովների առևտրի տունը։
Նախքան խորհրդային իշխանության գալը եկամտաբեր տունը պատկանել է Կոստանաևների ընտանիքի ներկայացուցիչներին` Սերգեյին, Մատվեյին, Կիրիլին, Գրիգորիին և Էմանուիլին։ Շենքի առաջին հարկը վարձակալում էին տարբեր առևտրային հաստատություններ` «Գավրիլով Ա. Ս. և որդիներ» առևտրային տան արդուզարդի խանութը, «Վ. և Ն. Բլանդով եղբայրների» մթերային խանութը, Դմ. Սմիռնովի ոսկյա և արծաթյա իրերի խանութը։ 1914 թվականից շենքում գործում էր «Բերեժնովա Գ. Վ. և ընկ.» առևտրի տունը։
1920-ական թվականներին շենքի առաջին հարկը զբաղեցնում էր «Ալազան» ընկերակցության խանութը։ Ապա այնտեղ սկսեց գործել Քաղկոոպառի թիվ 8 խանութը, ինչպես նաև սկավառակների և գրամոֆոնների խանութը։ 1959 թվականի տվյալներով՝ առաջին հարկում գործել են Քաղկոոպառի թիվ 8 խանութը, Քաղկոոպառի թիվ 69 «Խաղալիք» խանութը, ժամացույցների վերանորոգման և զարդեղենի ու փորագրման արհեստանոցներ։ 1990-ական թվականներին այնտեղ գործել են «Բուրատինո» խանութը և արտարժույթի փոխանակման կետ։
Ռոստովի մարզի վարչակազմի ղեկավարի 1998 թվականի հոկտեմբերի 9-ի թիվ 411 որոշմամբ Կոստանաևի եկամտաբեր տունը վերցված է պետական պահպանության տակ որպես մշակութային ժառանգության տարածաշրջանային նշանակության օբյեկտ։


== Ծանոթագրություններ ==
Խախրև

Խախրև, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Բիթլիս քաղաքից 12 կմ հյուսիս-արևելք, Վանա լճից 12 կմ հարավ-արևմուտք՝ ափից 6 կմ հեռավորության վրա։
Բիթլիսի գետը սկիզբ է առնում Խախրևի բլուրներից մեկում։
1909 թվականիուներ 31 տուն՝ 207 բնակչով։ 1885 թվականի թուրքերի կողմից կազմակերպված կոտորածների պատճառով հայ բնակչությունը կողոպտվեց ու կոտորվեց։ Բնակչության մեծ մասը զոհվեց 1915 թվականի Մեծ եղեռնի ժամանակ։ Փրկվածները գաղթեցին տարբեր երկրներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թվականներին, Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Համբույրի համաշխարհային օր

Համբույրի համաշխարհային օր (անգլ.՝ World Kiss Day կամ անգլ.՝ World Kissing Day), ոչ պաշտոնական տոն, որը նշվում է ամեն տարի՝ հուլիսի 6-ին։ Ծագել է Մեծ Բրիտանիայում և տարածվել աշխարհում 2000-ական թվականների սկզբին։


== Պատմություն ==
Համբույրի համաշխարհային օրվա հայրենիքը համարվում է Մեծ Բրիտանիան։ Հենց Ալբիոնի ափերին 19-րդ դարում գտան, որ համբույրը` որպես սիրո դրսևորման ձև, արժանի է ունենալու իր տոնը։
Հուլիսի 6-ին աշխարհի տարբեր քաղաքներում անցկացվում են միջոցառումներ, մրցույթներ ու հանդիսություններ, որոնք այս կամ այն կերպ կապ ունեն ֆիլեմատոլոգիայի հետ։ Մրցությունների մասնակիցների միջև խաղարկվում են տարբեր նվերներ («Ամենաերկարատև համբույրի համար», «Ամենագեղեցիկ համբույրի համար», «Ամենաանսովոր համբույրի համար» և այլն)։
Որպես Համբույրի համաշխարհային օր նշվում է ևս մեկ օր՝ փետրվարի 13-ը, որը կազմում է Վալենտինի շաբաթվա մաս։


== Տես նաև ==
Համբույր
Ժպիտի համաշխարհային օր
Գրկախառնության օր


== Ծանոթագրություններ ==


== Արտաքին հղումներ ==
Համբուրիր ինձ - ակցիա Սանկտ Պետերբուրգում
Համբույրի համաշխարհային օր Archived 2014-08-19 at the Wayback Machine. — ռեկորդներ ու այլ փաստեր
Նեյմեյխեն

Նեյմեյխեն (հոլ.՝ Nijmegen ( արտասանություն)), համայնք Նիդերլանդների Խելդերլանդ մարզում։ Տարածքը 53,59 կմ² է, բնակչությունը՝ 164.172 (2011 թ.)։ Մեկ շնչի տարեկան միջին եկամուտը 12.600 եվրո է։
Բժիդ

Բժիդ (Բժիդ Հայկական, ռուս.` Бжид), գյուղ Ռուսաստանի Դաշնության Կրասնոդարի երկրամասի Տուապսեի շրջանում։ Գտնվում է Տուապսեից 76 կմ հյուսիս-արևմուտք, ծովի մակարդակից 55 մ բարձրության վրա։ Ներկայումս մտնում է Ջուբգայի քաղաքային բնակավայրի կազմի մեջ։


== Բնակչությունը ==
Խորհրդային տարիներին Բժիդը միավորված էր Ջուբգայի այգեբանջարաբուծական տնտեսության հետ։ Գյուղում կար տարրական դպրոց, ակումբ, գրադարան, մանկապարտեզ և բուժկայան, ինչպես նաև զբոսաշրջիկների հանգրվան և երկու հանգստյան տուն։
1905 թվականին գյուղն ուներ 14 տուն, իսկ 1920 թվականին` 212 տուն և 162 բնակիչ։ 1987 թվականին գյուղում ապրում էր 526 մարդ, իսկ 1999 թվականին` 711 մարդ։ 2010 թվականի տվյալներով, գյուղն ուներ 571 բնակիչ։


== Պատմությունը ==
Բժիդը հիմնադրվել է 1860 թվականին։ Հայերը եկել են Սամսունի շրջակայքից։ 1930 թվականի սեպտեմբերի 13-ի Ջուբգայի գյուղխորհրդի արձանագրության մեջ, գյուղը հիշատակվում է Բժիդ Հայկական (Бжид Армянский) անունով։


== Ծանոթագրություններ ==


== Արտաքին հղումներ ==
Բնակչության` 2010 թվականի համառուսական հաշվառումներ Archived 2014-05-17 at the Wayback Machine.
Տուապսեի շրջանի գյուղերի կազմավորման պատմություն
Վինձոր

Վինձոր (պաշտոնական New Windsor), քաղաք Մեծ Բրիտանիայում, Բերկշիր կոմսությունում, Թեմզա գետի վրա, Լոնդոնից 37 կմ արևմուտք, 128 հազար բնակչությամբ (1976 թվական)։ Վինձորը անգլիական թագավորների գլխավոր ամառային նստավայրն է։ Թագավորական դղյակը հիմնադրել է Վիլհելմ նվաճողը XI դարի վերջին․ երկու բակով, կենտրոնում «շրջանաձև աշտարակով» (մոտ 1272), հյուսիս-արևելքում պալատով (1377) և հինավուրց պուրակով (հիմնականում՝ XVII—XVIII դարեր) անսամբլը XIII —XIX դարերի վերակառուցումների արդյունք է․ հովհարաձև թաղերով Սենտ Զորջ կապելլան (1474—1528 թվականներ) անգլիական ուշ գոթիկայի գլուխգործոցներից է։ Դղյակում պահվում է նկարների, գծագրերի, գոբելենների, զենքի չափազանց հարուստ հավաքածու։
Պորուչիկ

Պորուչիկ (լեհ.՝ porucznik, չեխ․՝ poručík), կրտսեր սպայական կազմի աստիճան (զինվորական կոչում), համապատասխանում է լեյտենանտի աստիճանին (կոչմանը)։
18-19-րդ դարերում հանդիպել է նաև ուղղագրական տարբերակը՝ պորուտչիկ։


== Պատմությունը ==
Պորուչիկ, այսինքն ենթակա, հանձնարարականների համար սպա՝ լեյտենանտ բառի սլավոնական փոխառնությունը (ֆր.՝ lieutenant, լատ.՝ locum tenens «տեղը պահող»)։
Սկզբնականում պորուչիկները եղել են վաշտի հրամանատարների օգնականները։ Ռուսական բանակում պորուչիկի աստիճանը առաջին անգամ արձանագրվել է «Զինվորական կարգի խորամանկության և ուսման մեջ», «Նոր զորքի» զինվորական զորագնդերի ռազմական ղեկավարության համար, որոնք հրատարակվել են 1649 թվականին։ Հետագայում կապիտանի օգնականից պորուչիկը դարձավ դասակի և պլուտոնգի հրամանատար։ Ըստ աստիճանների աղյուսակի Պետրոս I պորուչիկ էր՝ կրտսեր սպա, հետևազորի 11-րդ դասում և 1722 թվականից մինչև 1798 թվականը հրետանու և ինժեներական զորքերի 10-րդ դասում, այնուհետև բոլոր զորքերի 10-րդ դասում, բացի գվարդիայից, որտեղ նա մնացել է 9-րդ դասում։ Ինչպես նաև կազակական զորքերում պորուչիկին համապատասխանում էր սոտնիկը, ռուսական ցարական նավատորմում՝ միչմանը, քաղաքական աստիճանին՝ կոլեգիական խորհրդատուն:Լիտվական մեծ իշխանության կանոնավոր բանակում պորուչիկի տարբերանշաններն էին էպոլյոտի 3 աստղերը։

Պորուչիկի տարբեր կոչումների տեսակները Ռուսաստանի ռուսական ցարական նավատորմում
ԽՍՀՄ-ի և Ռուսաստանի զինված ուժերին համապատասխանում է ավագ լեյտենանտ կոչումը։
Բացի այդ, 18-րդ դարում ռազմա-ծովային աստիճանը 1764 թվականից 10-րդ դասից դարձել է 9-րդ դաս։


== Գրականություն ==
Чаропка Станіслаў. Станаўленне сістэмы знакаў адрознення ў арміі ВКЛ // Актуальные проблемы в изучении и преподавании общественно-гуманитарных дисциплин: сб. статей. — Витебск, 2012.


== Արտաքին հղումներ ==
Ռուսական կայսրության զինվորական և քաղաքացիական կոչումները և աստիճանները, ԽՍՀՄ և Ռուսաստանի Դաշնություն, դրանց տարբերանշաններ
Ֆասմերի ստուգաբանական բառարան
(2707) Ուֆերջի

(2707) Ուֆերջի (անգլ.՝ Ueferji), աստերոիդ աստերոիդների հիմնական գոտում։ Հայտնաբերվել է 1981 թվականի օգոստոսի 28-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,188832 ա. մ., առավելագույնը մոտենում է 2,7857 ա. մ. հեռավորության վրա և հեռանում 3,592 ա. մ.։ Արեգակի շուրջ մեկ ամբողջական պտույտ է կատարում 2079,92 երկրային օրվա ընթացքում, իր ուղեծրով շարժվելով միջինում 0,173084 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2707) Ուֆերջի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժողովածու (3213)

Ժողովածու (3213), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3213 թվի տակ։ Ձեռագիրը գրվել է 1691-1693 թվականներին Դավիթ վարդապետ գրիչի կողմից։ Գրված է թղթի վրա, որը ունի 16x12 չափս։ Ձեռագիրը կազմված է 112 թերթից։ Գրված է միասյուն, բոլորգրով։ Կազմը` լաթապատ ստվարաթուղթ։


== Բովանդակություն ==
Ի Սահմանաց իմաստասիրութեան Դաւթի Վարդ. Արևելցւոյ Մեկնութիւն Երգոց երգույն, Մեկնութիւն Դանիելի։
Վկայաբանութիւն ս. Պատրիկոսի։


== Ծանոթագրություններ ==
Եթովպական բարձրավանդակ

Եթովպական բարձրավանդակ, բարձրավանդակ Եթովպիայում, Աֆրիկայի հյուսիս–արևելքում։ Բաղկացած է տարբեր բարձրությունների վրա գտնվող և միմյանցից խոր կիրճերով անջատված մի շարք սարահարթերից և լեռնազանգվածներից։ Բարձրությունը 2000 մ–ից մինչև 3000 մ։ Առավելագույն բարձրությունը 4550 մ է (Ռաս Դաշան լեռնագագաթ)։ Զբաղեցրած մեծ տարածքն ու բարձրությունը նկատի առնելով՝ երբեմն անվանում են Աֆրիկայի տանիք։
Միջնադարում Եթովպական բարձրավանդակի հարավային մասում գոյություն է ունեցել Կաֆա անունով թագավորություն, որտեղից սուրճն արտահանվել է Արաբական թերակղզի։ «Կոֆե» եզրույթը ծագել է հենց այդ թագավորության արաբերեն անվանումից՝ qahwah (արաբ․՝ قهوة‎‎):
Եթովպական բարձրավանդակը սրճենու, ինչպես նաև ցորենի ու աշորայի մի շարք տեսակների հայրենիքն է։ Բնակլիմայական պայմաններն այստեղ նպաստավոր են տարեկան երեք բերք ստանալու համար։ Բարձրավանդակը հարուստ է ոսկու, պլատինի, ծծմբի,երկաթի, գորշ ածխի, գիպսի, կրաքարի պաշարներով։ 


== Ծանոթագրություններ ==


== Գրականություն ==
B. Weinberg, B. Bealer The world of caffeine : the science and culture of the world's most popular drug. — New York: Routledge, 2001. — ISBN 0-415-92722-6


== Արտաքին հղումներ ==
Ethiopian montane forests
Ethiopian montane grasslands and woodlands|id=at1007
Ethiopian montane moorlands|id=at1008
Ethiopian Wolf Conservation Programme
Կոսենկի (գյուղ, Նեդրիգայլովի շրջան)

Անվան այլ կիրառումների համար տե՛ս՝ ԿոսենկիԿոսենկի (ուկրաիներեն՝ Косенки), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Կոսենկի գյուղում բնակվում էր 177 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օթար Կիտեիշվիլի

Օթար Կիտեիշվիլի (վրաց.՝ ოთარ კიტეიშვილი, մարտի 26, 1996(1996-03-26), Ռուսթավ, Վրաստան), վրացի ֆուտբոլիստ։ Ավստրիայի բարձրագույն խմբի առաջնությանը մասնակցող Գրացի «Շտուրմ» թիմի և Վրաստանի ազգային հավաքականի կիսապաշտպան։ Հասակը 173 սանտիմետր է։


== Կենսագրություն ==
Օթարը ծնվել է 1996 թվականի մարտի 16-ին Վրաստանի Ռուսթավ քաղաքում։ Թբիլիսիի «Դինամո» ֆուտբոլային ակումբի սան է։ Ֆուտբոլիստի իր կարիերան սկսել է Ռուսթավի «Մետալուրգ» թիմում, որտեղ երկու տարեշրջան անցկացնելուց հետո վերադարձել է Թբիլիսի, հինգ տարեշրջան խաղացել հայրենի «Դինամո»-ի կազմում, խփել 17 գոլ, նվաճել Վրաստանի չեմպիոնի, գավաթակրի և սուպերգավաթակրի տիտղոսները, մասնակցել Եվրոպայի չեմպիոնների լիգալի և ՈՒԵՖԱ-ի լիգայի նախնական փուլերի խաղերին։ 2018 թվականի հուլիսի 31-ին տեղափոխվել է ավստրիական Գրաց քաղաքի «Շտուրմ»։
2014 թվականին հանդես գալով Վրաստանի մինչև 19 տարեկանների հավաքականի կազմում՝ աչքի է ընկել ռումինացիների դեմ խաղում և դարձել երկու գոլի հեղինակ։ 2017 և 2019 թվականներին մասնակցել է Եվրոպայի մինչև 21 տարեկանների առաջնության ընտրական խաղերին, ընդ որում՝ եղել է համապատասխան տարիքային խմբի վրացական հավաքականի ավագը։ 2017 թվականի հունվարի 23-ին նա իր նորամուտն է նշել Վրաստանի ազգային հավաքականի կազմում՝ Դուբայում մասնակցելով Ուզբեկստանի հավաքականի դեմ ընկերական հանդիպմանը, որն ավարտվել է 2:2 հաշվով։


== Ծանոթագրություններ ==


== Արտաքին հղումներ ==
პროფილი Transfermarkt-ზე (անգլ.)
პროფილი Soccerway-ზე (անգլ.)
პროფილი უეფა-ს ოფიციალურ საიტზე (անգլ.)
პროფილი სფფ-ის ოფიციალურ საიტზე(չաշխատող հղում) (վրաց.)
პროფილი დინამოს ოფიციალურ საიტზე (վրաց.)
(9533) Ալեքսեյլեոնով

(9533) Ալեքսեյլեոնով (անգլ.՝ Aleksejleonov), աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 28-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,617188 ա. մ., առավելագույնը մոտենում է 2,1592 ա. մ. հեռավորության վրա և հեռանում 3,0752 ա. մ.։ Արեգակի շուրջ մեկ ամբողջական պտույտ է կատարում 1546,5 երկրային օրվա ընթացքում, իր ուղեծրով շարժվելով միջինում 0,232783 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9533) Ալեքսեյլեոնով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ակրունտա

Ակրունտա (հուն․՝ Ακρούντα), գյուղ Կիպրոս կղզու հարավում՝ Կիպրոսի Հանրապետության Լիմասոլի շրջանում։
Շրջկենտրոն Լիմասոլի հետ միացված է ավտոխճուղով։ Ըստ 2011 թվականին Կիպրոսում անցկացված մարդահամարի տվյալների՝ գյուղի բնակչությունը կազմում էր 345 մարդ, հիմնականում՝ հույն կիպրացիներ։
Մինչ 1974 թվականի թուրքերի ներխուժումը գյուղում բնակվել են նաև թուրքեր, որոնք հետագայում տեղահանվել են։


== Ժողովրդագրություն ==


== Ծանոթագրություններ ==
Սագուրամո

Սագուրամո (վրաց.՝ საგურამო), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 550 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1921 մարդ։


== Ծանոթագրություններ ==
Չետիրման (գյուղ, Յանաուլսկի շրջան)

Չետիրման (ռուս.՝ Четырман, բաշկիրերեն՝ Сытырман), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 216 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)